|
خواتین اور بچوں کی ترقیات کی وزارت
|
وزارت کے تحت چلائی جانے والی اسکیمیں
خواتین اور بچوں کی ترقی کی وزارت کے تحت سال 2014 سے چلائی جانے والی اسکیمیں مندرجہ ذیل ہیں:
- پوشن ابھیان: پوشن ابھیان کا آغاز 8 مارچ 2018 سے اس مقصد سے کیا گیا تھا کہ آئی سی ٹی ایپلی کیشن ، کنورجنس، کمیونٹی موبیلائزیشن، رویہ جاتی تبدیلی و جن آندولن، صلاحیت سازی، ترغیبات اور انعامات نیز اختراعات جیسے عوامل کے ذریعہ ملک بھر میں تغذیہ کی کمی سے متعلق پریشانیوں کو دور کیا جائے۔
- آنگن واڑی خدمات: آنگن واڑی خدمات کے تحت حاملہ خواتین ، دودھ پلانے والی ماؤں اور 6 سال سے کم عمر بچوں کو 6 خدمات کا ایک پیکج فراہم کیا گیا ہے۔ یہ خدمات ہیں:  ضمنی تغذیہ  ،  اسکول سے پہلے کی غیر رسمی تعلیم،  تغذیہ اور صحت سے متعلق تعلیم،  ٹیکہ کاری ،  صحت کی جانچ اور  ریفرل سروسز۔ ان 6 خدمات میں سے تین یعنی ٹیکہ کاری ، صحت کی جانچ اور ریفرل خدمات کا تعلق صحت سے ہے، جو این آر ایچ ایم اور صحت عامہ سے متعلق بنیادی ڈھانچے کے ذریعہ فراہم کی جاتی ہیں۔
- پردھان منتری ماتر وندنا یوجنا : مرکز کی طرف سے اسپاؤنسر کی جانے والی ایک اسکیم ہے، جس کے تحت کچھ شرطوں کے ساتھ نقد رقم منتقل کی جاتی ہے۔ اس اسکیم پر یکم جنوری 2017 سے پورے ملک میں عمل در آمد کیا جاتا ہے۔ پی ایم ایم وی وائی کے تحت ، زچگی سے متعلق فوائد سبھی حاملہ خواتین اور دودھ پلانے والی ماؤں کے لئےد ستیاب ہے، جن میں پی ڈبلیو و ایل ایم شامل نہیں ہیں، جو مرکزی حکومت یا ریاستی حکومتوں یا سرکاری شعبے کے اداروں میں مستقل ملازم ہیں، یا وقتی طور پر لاگو کسی قانون کے تحت اسی طرح کے فائدوں سے بہرہ مند ہو رہی ہیں۔ یہ فوائد کنبے کے پہلے بچے کی گزر بسر کے لئے فراہم کئے جاتے ہیں۔ اس اسکیم کے تحت اہل خواتین کو تین قسطوں میں پانچ ہزار روپے کی رقم فراہم کی جاتی ہے۔ یہ رقم تغذیہ اور صحت سے متعلق کچھ شرطوں کو پورا کرتے ہوئے زچگی اور رضاعت کے دوران فراہم کی جاتی ہے۔ اہل افراد کو بقیہ رقم طے شدہ ضابطوں کے تحت فراہم کی جاتی ہے۔ یہ رقم کسی ادارے میں بچے کی پیدائش کے بعد زچگی کے لئے جننی سرکشا یوجنا  کے تحت فراہم کی جاتی ہے۔ یہ رقم کسی خاتون کو اوسطا 6 ہزار روپے دی جاتی ہے۔
- بیٹی بچاؤ بیٹی پڑھاؤ: بیٹی بچاؤ بیٹی پڑھاؤ  اسکیم کا آغاز 22 جنوری 2015 کو اس مقصد سے کیا گیا تھا کہ بچوں میں صنفی تناسب  کی کمی کو دور کیا جائے اور بچیوں وخواتین کو با اختیار بنانے میں حائل رکاوٹو کو دور کیا جائے۔ اس اسکیم کا مقصد جنسی تعصب کو ختم کرنا، بچیوں کے زندہ رہنے اور ان کی حفاظت کو یقینی بنانا اور بچیوں کو تعلیم اور مختلف موقعوں پر ان کی شرکت کو یقینی بنانا ہے۔ اسکیم کے بنیادی عناصر میں ملک گیر میڈیا اور وکالتی مہم نیز منتخبہ ضلعوں میں کثیر شعبہ جاتی مداخلت شامل ہے۔
- وَن اسٹاپ سینٹر  اور خواتین سے متعلق ہیلپ لائن کا سب کے ذریعہ استعمال: خواتین کی بہبود کا ڈویزن، نربھے فنڈ سے دو اسکیموں پر عمل کر رہا ہے۔ یہ دو اسکیمیں ہیں ، وَن اسٹاپ سینٹر اور خواتین کی ہیلپ لائن کا سب کے ہاتھوں استعمال۔ یہ ون اسٹاپ سینٹر ، جسے عام طور پر سکھی سینٹر کے نام سے بھی جانا جاتا ہے، اس کا مقصد تشدد سے متاثرہ خواتین کو سہولت فراہم کرنا ہے، جن میں گھریلو تشدد بھی شامل ہے۔ اس اسکیم کے تحت ایک ہی جگہ پر بہت سی خدمات فراہم کی جاتی ہیں، جیسے پولیس سہولت ، طبی امداد ، قانونی امداد، قانونی صلاح، نفسیاتی وسماجی کاؤنسلنگ، عارضی شیلٹر وغیرہ۔خواتین کی ہیلپ لائن کی اسکیم کے تحت ، تشدد سے متاثرہ خواتین کو 24 گھنٹے ہنگامی حالات میں اور غیر ہنگامی حالات میں مدد فراہم کی جاتی ہے۔ یہ مدد سرکاری اور پرائیویٹ جگہوں پر تشدد سے متاثرہ خواتین کو فراہم کی جاتی ہے، جس کے تحت ان کا رابطہ پولیس ، ون اسٹاپ سینٹر ، اسپتال اور قانونی خدمات سے کرایا جاتا ہے۔ ڈبلیو ایچ ایل کے تحت بے گھر خواتین کی بھی رسکیو وین کے ذریعہ مدد فراہم کی جاتی ہے۔ خواتین ہیلپ لائن پر دستیاب خدمات حاصل کرنے کے لئے 181 نمبر ڈائل کر سکتی ہیں۔
- بچوں کی حفاظتی خدمات : وزارت ،مشن وتسلیا اسکیم کے تحت بچوں کی حفاظتی خدمات کی اسکیم پر عمل درآمد کر رہی ہے، جسے پہلے بچوں کی حفاظت کی مربوط اسکیم کہا جاتا ہے۔ اس اسکیم پر 10-2009 سے عمل کیا جا رہا ہے، جس کے تحت مشکل حالات سے دور چار بچوں کو مدد فراہم کی جاتی ہے۔ اس اسکیم کے تحت بچوں کی دیکھ بھال سے متعلق اداروں  کے ذریعہ ادارہ جاتی دیکھ بھال ، ان کی باز آبادکاری کے مقصد سے فراہم کی جاتی ہے۔ ہومز میں پروگرام اور ترغیبات میں عمر کے مطابق تعلیم پیشہ وارانہ تربیت کی رسائی، تفریح، حفظان صحت اور کاؤنسلنگ وغیرہ شامل ہیں۔ غیر ادارہ جاتی دیکھ بھال کے تحت گود لینے ، وقتی طور پر گود لینے اور اسپاؤنسر شپ کی سہولیات فراہم کی جاتی ہیں۔
- جواں سال بچیوں سے متعلق اسکیم : یہ اسکیم مرکز کی طرف سے اسپاؤنسر کی جاتی ہے جس کا مقصد 11 سے 14 سال تک کی عمر کی بچیوں کے لئے اسکول سے باہر تغذیہ بخش غذ ا فراہم کی جاتی ہے، تاکہ ان کی صحت اور تغذیاتی حالت کو بہتر بنایا جاسکے۔
- سوادھار گرہ : سوا دھار گرہ اسکیم پر عمل در آمد، اُن خواتین کے لئے مرکزی طور پر اسپاؤنسر کی جانے والی اسکیم کے تحت کیا جا تا ہے، جنہیں مشکل حالات کا سامنا ہے اور انہیں باز آبادکاری کے لئے ادارہ جاتی مدد کی ضرورت ہے۔
- اُجولا: اجولا اسکیم پر عمل در آمد مرکز کی اسپاؤنسر شپ سے کیا جا رہا ہے۔ جس کا مقصد کاروبار کے لئے جنسی استحصال کے لئے انسانی تجارت کی شکار لڑکیوں کی ٹریفکنگ کی روک تھام، بچاؤ ، باز آباد کاری اور انہیں ان کے گھروں کو واپس بھیجنا ہے۔
- کام کاج کرنے والی خواتین کا ہوسٹل : کام کاج کرنے والی خواتین کی ہوسٹل کی اسکیم پر عمل در آمد حکومت کی طرف سے اس مقصد سے کیا جاتا ہے کہ کام کاج کرنے والی خواتین کے لئے محفوظ اور سہولت والی جگہیں فراہم کی جائیں، جہاں بچوں کی دن بھر دیکھ بھال کرنے کی سہولت بھی دستیا ہو۔ ان خواتین کو شہروں اور نیم شہری علاقوں، یہاں تک کہ دیہی علاقوں میں بھی رہنے کی جگہ فراہم کی جاتی ہے، جہاں خواتین کے لئے ملازمت کے موقع دستیاب ہیں۔
- کام کاج کرنےو الی ماؤں کے بچوں کے لئے قومی کریچ اسکیم: خواتین اور بچوں کی ترقی کی وزارت اس اسکیم پر ریاستوں اور مرکز کے زیر انتظام علاقوں کے توسط سے کرتی ہیں۔ اس اسکیم پر عمل در آمد یکم جنوری 2017 سے کیا جا رہا ہے۔ اس اسکیم کے تحت کام کاج کرنے والی ماؤں کے 6 مہینے سے 6 سال تک کے بچوں کو دن بھر دیکھ بھال کرنے والی سہولت فراہم کی جاتی ہے۔ اس اسکیم کے تحت مندرجہ خدمات کا مربوط پیکج فراہم کیا جاتا ہے۔
- سونے کی سہولیات سمیت ، دن بھر دیکھ بھال کی سہولیات۔
- تین سال سے کم عمر بچوں کی پرورش اور تین سے 6 تک کے بچوں کے لئے اسکول سے پہلے کی تعلیم
- ضمنی تغذیہ 
- بچوں کی نشو ونما پر گہری نظر رکھنا۔
- بچوں کی صحت کی جانچ اور ٹیکہ کاری
ان اسکیموں پر مؤثر عمل در آمد کے لئے وزارت نے تین مشنوں کو مربوط کیا ہے۔ یہ تین مشن اس طرح ہیں: مشن پوشن 2.0، مشن شکتی اور مشن وتسلیا۔
- مشن پوشن 2.0: یہ ملک میں تغذیہ کی کمی سے درپیش چیلنجوں سے نمٹنے کے لئے تغذیہ کا امدادی مربوط پروگرام ہے، جس کے تحت تین اہم پروگراموں / اسکیموں کو شامل کیا گیا ہے، آنگن واڑی خدمات ، جواں سال بچیوں کے لئے اسکیم اور پوشن ابھیان۔
- مشن شکتی: خواتین کی حفاظت اور سلامتی کے لئے نیز خواتین کو با اختیار بنانے کے لئے دو ذیلی اسکیموں بالترتیب سمبل اور سامرتھیا پر مشتمل مشن شکتی ۔ ون اسٹاپ سینٹر ، خواتین کی ہیلپ لائن  اور بیٹی بچاؤ بیٹی پڑھاؤ  کی موجودہ اسکیموں کو سمبل ذیلی اسکیم کا حصہ بنایا گیا ہے، جب کہ اجولا ، سوادھار گرہ اور کام کاج کرنے والی خواتین کے حوصلے ، نیشنل کرچ اسکیم اور پردھان منتری ماترو وندنا یوجنا کو سامرتھیہ میں ضم کردیا گیا ہے۔
- مشن وتسلیا: بچوں کو ایک اعلیٰ قومی اثاثہ مانتے ہوئے بچوں کی حفاظت کی اسکیم سی پی ایس کو مستحکم بنایا گیا ہے تاکہ جن بچوں کو فوری طور پر امداد اور دیکھ بھال کی ضرورت ہے، ان تک رسائی حاصل کر کے انہیں تحفظ فراہم کیا جا سکے۔
ان اسکیموں کے تحت فراہم کی جانے والی رقم کی تفصیلات ریاستوں اور مرکز کے زیر انتظام علاقوں کے مطابق ضمیمہ – 1 میں فراہم کی گئی ہیں۔
اڈیشہ میں اسکیموں کے تحت ضلع کے مطابق مستفدین کی تعداد ضمیمہ – 2 میں فراہم کی گئی ہے۔
یہ جانکاری خواتین اور بچوں کی ترقی کی وزیر محترمہ سمرتی زوبی ایرانی نے لوک سبھا میں آج ایک تحریری جواب میں فراہم کی۔